เชียเรอร์ อัด รูนีย์ ไม่ควรลงตัวจริง เกมสิงโตฟัดมอลตา
สำนักข่าวต่างประเทศรายงานวันที่ 7 ต.ค. ว่า อลัน เชียเรอร์ อดีตดาวยิงทีมชาติอังกฤษ เชื่อว่า แกเร็ธ เซาท์เกต กุนซือทีมชาติอังกฤษ ไม่ควรส่ง เวย์น รูนีย์ กองหน้าร่างตันจากทีม ปิศาจแดง แมนเชสเตอร์ ยูไนเต็ด ลงสนามเป็นตัวจริงในเกมฟุตบอลโลก 2018 รอบคัดเลือก โซนยุโรป ที่จะเจอกับ มอลตา ในวันเสาร์นี้,รูนีย์ โชว์ฟอร์มได้อย่างย่ำแย่กับแมนเชสเตอร์ ยูไนเต็ด ในฤดูกาลนี้ จนถูกดร็อปเป็นตัวสำรองในระยะหลัง โดย เชียเรอร์ เชื่อว่า จากฟอร์มดังกล่าวนั้นทำให้ รูนีย์ ไม่ควรได้ลงเป็นตัวจริงในเกมนี้,เราทำผิดพลาดในยูโรด้วยการส่งนักเตะที่ไม่ได้อยู่ในฟอร์มที่ดีลงสนาม เวย์น ยังเล่นได้ไม่ดี ดังนั้นถ้ามันขึ้นอยู่กับผม ผมไม่เห็นว่าปู้จัดการทีมจะต้องส่งเขาลงเล่นวันพรุ่งนี้ ผมยังคงคิดว่าเขาจะคัมแบ้กกลับมาได้ เพราะเขายังมีอะไรที่มากที่จะแสดงออกมา แต่ในตอนนี้มีนักเตะที่อยู่ในฟอร์มที่ดีและเล่นได้ดี ซึ่งผมคิดว่านักเตะเหล่านี้ควรได้ลงเล่นก่อนหน้าเขา เชียเรอร์ กล่าว
อลัน เชียเรอร์ อดีตดาวยิงทีมชาติอังกฤษ เชื่อว่า แกเร็ธ เซาท์เกต กุนซือทีมชาติอังกฤษ ไม่ควรส่ง เวย์น รูนีย์ ลงสนามเป็นตัวจริงในเกมเจอมอลตา
ฟุตบอลโลก 2018 รอบคัดเลือก โซนยุโรป,อลัน เชียเรอร์,เวย์น รูนีย์,ข่าวกีฬา,ข่าว,ไทยรัฐออนไลน์